ليث يا كرار
مبارك علينا جميعا
زواج النور من النور
للبتول تصير كفواً يا لولي
السماء تريد هاي المنزله
ليث يا كرار وكت النايبات
چفك الموت ويْحل كل معضله
نورك انت النور من رب السماء
من صلب لَاصلاب طاهر تحمله
سر الهي بهالكرامه بْلا جدال
للرسول تصير صهره وْخيّ اله
للزعامه ارجال وانت اوّل زعيم
شرد اوصف احتار كلّك مرجله
وانت للقرآن عالم يا امام
فسّرت كلّ الكتاب بْمجمله
يا اميرعْله المله بْامر الاله
والاماره تْكون بيك مكمّله
للعلم منهاج انت بْلا نقاش
والعدل مولاي حكمك مثّله
انت قائد للخلافه وْعن يقين
والخلافه البسمك انت مْنسجّله
حبك عْله الناس فرض مْن الجليل
واليبغضك الله باچر يساَله
وْعالصراط هناك يهوه وْ بالجحيم
حكمه حكم الكافربْهالمسأله
وْلا صلاة وْ صوم تنفع لا زكاة
حبّكِ الدين الله حيدر تكمله
وانت يانور وْ يشع در عالجنان
نورك بْيوم الحشر نتأمَّله
بحبك احنه نْعيش جنّه بْلا حساب
وْ بيك يامولاي نفخر عالمله
سعيد الفتلاوي الطويرجاوي
التعليقات